ભારત અને અમેરિકા સહિત જી-20 સભ્યના દેશોએ 15 ઑક્ટોબર, 2017થી 15 મે, 2018 સુધીના સાત મહિના દરમિયાન 39 વ્યાપાર-પ્રતિરોધક પગલાં લીધાં હતાં. આમાં આયાત ડ્યૂટી અને કરમાં વધારો તેમ જ કસ્ટમ સંબંધિત પ્રક્રિયાને સખત કરવા જેવાં પગલાંનો સમાવેશ થાય છે. એક વર્ષ પહેલાંની સરખામણીમાં આવાં પગલાંઓની સંખ્યામાં બમણો વધારો થયો હતો. ડબ્લ્યુટીઓના અહેવાલમાં આ બાબત સામે આવી છે. આ સમયગાળા દરમિયાન જી-20 દેશો દ્વારા વેપારને પ્રોત્સાહન આપવાની દિશામાં પણ 47 પગલાં લેવાયાં હતાં. ઓસ્ટ્રેલિયા, બ્રાઝિલ, ચીન, ફ્રાન્સ, બ્રિટન, યુરોપિયન યુનિયન, જર્મની, જાપાન, કોરિયા, રશિયા, દક્ષિણ આફ્રિકા અને તુર્કીનો પણ તેના સભ્યો દેશોમાં સમાવેશ થાય છે.